AQSHF

Zonja nga qyteti
2023-11-06 11:00 (Europe/Paris) | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Komedia me ngjyra e regjisorit Piro Milkani, rrëfen historinë e një nëne krenare nga qyteti që shoqëron vajzën e saj për jetuar e punuar në fshat.

Nëntori i dytë
2023-11-03 10:00 - 12:00
Shfaqje e rezervuar nga shkolla “Skënder Çaçi” e Tiranës.
Drama me ngjyra e regjisorit Viktor Gjika tregon historinë e vërtetë të patriotit Ismail Qemal Vlora dhe kalimin e tij me karrocë nëpër Shqipërinë e pushtuar nga Osmanët për të shpallur pavarësinë e vendit në qytetin e Vlorës.

Në çdo stinë
2023-11-02 11:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Me regji të regjisorit Viktor Gjika, ky film artistik me ngjyra, i xhiruar në formatin me ekran të gjerë, tregon historinë e dy studentëve të universitetit që bien në dashuri, por ndeshen me rezistencën e miqve të tyre më të ngushtë.

Fjalë pa fund
2023-11-01 11:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Drama me ngjyra e regjisorit Spartak Pecani tregon historinë e një çifti të lumtur të martuar që përballen me telashe pasi fqinjët e tyre fillojnë t’i përgojojnë.

Premierë e filmit «E Mallkuar»
2023-10-12 11:00 - 11:30 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Filmi më i ri i animuar “E mallkuar”, prodhim i MAKU Productions, shfaqet premierë në sallën @KINOjonë në AQSHF.
Të enjten, datë 12 tetor 2023, ora 11:00
Realizuar nga Artan Maku
Montazhi dhe post produksioni nga Elton Vogli
E keqja gjithmonë do të vazhdojë të jetojë, sepse jeton brenda nesh, por duhet të dimë të mbajmë mirësinë.
Hyrja e lirë!

Mësonjëtorja
2023-09-12 19:00 | Pallati i Brigadave, Rruga e Elbasanit, №58, Tirana, Tirana, 10, Albania
Filmi «Mësonjëtorja» u restaurua falë punës së përbashkët mes ABI Bank, Harabel Contemporary Art Platform dhe Arkivit Qendror Shtetëror të Filmit. Një partneritet që do të vazhdojë të punojë së bashku për restaurimin e trashëgimisë kombëtare filmike.
Më datë 12 shtator 2023, në orën 19:00, pranë Pallatit të Brigadave organizohet një event për përfundimin me sukses të projektit dhe për nderimin e artistëve që punuan për realizimin e filmit.
Aktiviteti është i hapur për të gjithë, por të interesuarit për të marrë pjesë janë të lutur të dërgojnë kartën e tyre ID në adresën info@aqshf.gov.al.

Gjeneral Gramafoni
2023-04-20 19:00 - 21:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Në mesin e viteve ’30 fillon penetrimi dhe parapërgatitja e pushtimit Italian të vitit 1939. Halit Berati, një klarinetist virtuoz dhe Parandili ftohen nga një sipërmarrës Italian të inçizojnë në pllaka gramafoni, meloditë e tyre të cilat do të shiten së bashku me muzikën italiane të kohës së fashizmit. Gjatë kësaj kohe fillojnë grevat e punëtorëve të naftës ku Halil Berati është punëtor.
« …çfarë i ndodh një populli para-modern, tradicional, feudal, i cili ndodhet në pikëprerjen e dhunshme me logjikat e rendit kapitalist të pushtuesit, ende jo zyrtar ? Ndoshta kjo është pyetja madhore e regjisorit Gjika që përbën edhe subjektin kryesor të filmit.» (Julian Bejko, Shoqëria e Kinemasë, I, Regjimi i vjeter dhe lufta e popullit, Edlora, Tiranë, 2012, fq.56)
« Te “Gjenerali”, rendi kapitalist vjen nëpërmjet pushtimit, hap pas hapi, pa iu vërsulur institucioneve shqiptare të monarkisë që në çastin e parë. Si një regjim shfrytëzimi, vështirësia e tij e parë është përballja me një realitet të vonuar shoqëror dhe ekonomik. Problemi i tij është se si të shtjerë në dorë pasuritë e popullit, shpirtin krijues, pasuritë natyrore, forcën e punës. » (Julian Bejko, Shoqëria e Kinemasë, I, Regjimi i vjeter dhe lufta e popullit, Edlora, Tiranë, 2012, fq.61)
« Filmi është, një kritikë ndaj kapitalizmit si shfrytëzues jo vetëm i forcës punëtore por dhe e talenteve e pasurive kombëtare të veçanta njerëzore. Në këtë mënyrë rikthehemi te klisheja klasike e epokës totalitare e përfaqësuar dhe në kinemanë tonë: komunizmi kundër kapitalizmit, populli kundër pushtuesit, vlera kombëtare kundër vlerave fluide, e veçanta kundër rrëmujës identike. Kategori armiqësore të shpalosura kryesisht gjatë luftës së ftohtë. Kontradikta që ndodhen në bërthamën e fuqive të mëdha: i civilizuar – i prapambetur, i kultivuar – barbar, të cilat legjitimohen përmes frymës së progresit të të emancipuarit, i mjeshtrit të madh që krijon jo vetëm hierarki vlerore e kuptimore por ndonjëherë edhe raciale. »

Koncert ne vitin 1936
2022-12-27 18:00 - 20:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Filmi «Koncert në vitin 1936» është prodhim i vitit 1978 i cili tregon për vizitën e e dy artisteve shqiptare, njëra këngëtare dhe tjetra pianiste, në qytetin e Lushnjës, gjatë kohës së monarkisë shqiptare gjë që tronditi jetën e një qytetit tejet konservator.

Vdekja e Kalit
2022-05-06 18:30 - 20:30 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Në 1975 një gjeneral i njohur i ushtrisë shqiptare, i cili kishte ngritur fermën e parë të kuajve në Shqipëri, u dënua me vdekje për grushtin e shtetit “puçist”. Pas dënimit të të gjithë të implikuarve në grushtin e shtetit, kalohet në zhdukjen e çdo lloj vepre për të cilën mund të mbajnë meritë “puçistët”. Kjo shënon fillimin e ekzekutimit të kuajve. Bëhet fjalë për kuajt e racës Arba. Agroni (protagonisti) shpëton një kalë dhe për këtë dënohet nga gjyqi ushtarak. Pas kësaj jeta e tij fillon të copëtohet. E shoqja, nën presionin e prindërve dhe motrës, kërkon divorcin dhe aborton fëmijën që priste. Për pasojë vdes nga një hemorragji, pasi aborti ishte kryer në mënyrë klandestine. Mbas përmbysjes së sistemit, të dënuarit politikë lirohen dhe Agroni, të cilin nuk e pret askush te dera e burgut, kërkon prindërit në shtëpinë ku banonin por mëson se i kanë internuar menjëherë pas dënimit të tij. Më në fund takon “xhelatin” e tij, që në sistemin e ri ka bërë përsëri karrierë dhe është zgjedhur deputet. Filmi mbyllet me protagonistin “në rrugë të madhe” dhe antagonistin duke ngjitur shkallët. Ky është filmi i parë shqiptar që ve në dukje anët negative të sistemit komunist për shoqërinë shqiptare. Ai përfaqëson një nga pasqyrimet më realiste të përndjekjes politike gjatë Diktaturës së Proletariatit në Shqipëri.
